CELEX: 32005D0661
Language: hu
Date: 2005-09-16 00:00:00
Title: 2005/661/EK: A Bizottság határozata (2005. szeptember 16.) egyes szlovákiai húságazati létesítményekre vonatkozóan a 2003. évi csatlakozási okmány XIV. melléklete függelékének módosításáról (az értesítés a C(2005) 3451. számú dokumentummal történt) EGT vonatkozású szöveg

21.9.2005   
            
            
               HU
            
            
               Az Európai Unió Hivatalos Lapja
            
            
               L 245/18
            
         
      A BIZOTTSÁG HATÁROZATA
   
   (2005. szeptember 16.)
   egyes szlovákiai húságazati létesítményekre vonatkozóan a 2003. évi csatlakozási okmány XIV. melléklete függelékének módosításáról
   (az értesítés a C(2005) 3451. számú dokumentummal történt)
   (EGT vonatkozású szöveg)
   (2005/661/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára (1) és különösen annak XIV. melléklete 5. fejezete B. szakaszának d) bekezdésére,
   mivel:
   
               (1)
            
            
               A 2003. évi csatlakozási okmány XIV. melléklete 5. fejezete B. szakaszának a) bekezdése előírja, hogy a friss hús Közösségen belüli kereskedelmét érintő egészségügyi problémákról szóló, 1964. június 26-i 64/433/EGK tanácsi irányelvet (2) és a húsipari termékek Közösségen belüli kereskedelmét érintő egészségügyi problémákról szóló, 1976. december 21-i 77/99/EGK tanácsi irányelv (3) A. és B. mellékletét 2006. december 31-ig nem kell alkalmazni a csatlakozási okmány XIV. mellékletének függelékében (4) felsorolt szlovákiai létesítményekre, bizonyos feltételek megvalósulása esetén.
            
         
               (2)
            
            
               A 2003. évi csatlakozási okmány XIV. mellékletének függelékét a 2004/463/EK (5) és a 2005/189/EK bizottsági határozat (6) módosította.
            
         
               (3)
            
            
               Az illetékes szlovák hatóság hivatalos nyilatkozata szerint három húsipari létesítményben lezárult a fejlesztési folyamat, és ezek jelenleg teljes mértékben megfelelnek a közösségi jogszabályoknak. Ezeket a létesítményeket ezért törölni kell az átalakulóban lévő létesítmények jegyzékéből.
            
         
               (4)
            
            
               A jegyzékben szereplő átalakulóban lévő létesítmények közül egy húsipari létesítmény jelentős erőfeszítéseket tett annak érdekében, hogy megfeleljen a közösségi jogszabályokban előírt szerkezeti követelményeknek. Mindazonáltal kivételes technikai akadályok miatt ez a létesítmény nincsen abban a helyzetben, hogy az előírt határidőig befejezze a fejlesztési folyamatot. Ezért további időbeli haladék engedélyezése indokolt a fejlesztési folyamat befejezéséhez.
            
         
               (5)
            
            
               A 2003. évi csatlakozási okmány XIV. mellékletének függelékét ezért ennek megfelelően módosítani kell. Az egyértelműség érdekében a melléklet helyébe egy új mellékletnek kell lépnie.
            
         
               (6)
            
            
               Az Élelmiszerlánc- és Állat-egészségügyi Állandó Bizottság tájékoztatást kapott az e határozatban foglalt intézkedésekről,
            
         ELFOGADTA EZT A HATÁROZATOT:
   1. cikk
   A 2003. évi csatlakozási okmány XIV. mellékletének függeléke helyébe e határozat mellékletének szövege lép.
   2. cikk
   E határozatnak a tagállamok a címzettjei.
   
      Kelt Brüsszelben, 2005. szeptember 16-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 236., 2003.9.23., 33. o.
   
   
      (2)  HL 121., 1964.7.29., 2012. o. A legutóbb a 2004/41/EK európai parlamenti és tanácsi irányelvvel módosított irányelv (HL L 157., 2004.4.30., 33. o. Helyesbítve: HL L 195., 2004.6.2., 12. o.).
   
      (3)  HL L 26., 1977.1.31., 85. o. A legutóbb a 2004/41/EK irányelvvel módosított irányelv.
   
      (4)  HL C 227. E, 2003.9.23., 1654. o.
   
   
      (5)  HL L 156., 2004.4.30., 138. o. (Helyesbítve: HL L 202., 2004.6.7., 95. o.).
   
      (6)  HL L 62., 2005.3.9., 34. o.
   
   
      MELLÉKLET
      
         
            „Függelék,
            melyet a XIV. melléklet 5. fejezetének B. szakasza említ (1)
            
            Létesítmények jegyzéke, ami tartalmazza a hiányosságokat, illetve ezen hiányosságok kijavításának határidejét
            
                        Állatorvosi engedélyszám
                     
                     
                        A létesítmény neve
                     
                     
                        Hiányosságok
                     
                     
                        A megfelelés időpontja
                     
                  
                        GA 6-2
                     
                     
                        Sered'ský MP a.s., Bratislavská 385, Sered'
                     
                     
                        A 64/433/EGK tanácsi irányelv:
                        
                                     
                                 
                                 
                                    I. melléklet, I. fejezet, 1. pont a), b) és g) alpontja
                                 
                              
                                     
                                 
                                 
                                    I. melléklet, I. fejezet, 11. pont
                                 
                              
                                     
                                 
                                 
                                    I. melléklet, II. fejezet, 14. pont a) alpontja
                                 
                              A 77/99/EGK tanácsi irányelv:
                        
                                     
                                 
                                 
                                    A. melléklet, I. fejezet, 2. pont a), b) és c) alpontja
                                 
                              
                                     
                                 
                                 
                                    A. melléklet, I. fejezet, 11. pont
                                 
                              
                     
                        2006.12.31.
                     
                  
                        PB 5-6-1
                     
                     
                        Slovryb a.s., Príbovce Hospodárske stredisko Považská Bystrica-Rybníky, Žilinská 776/3, 017 01
                     
                     
                        A 91/493/EGK tanácsi irányelv:
                        
                                     
                                 
                                 
                                    Melléklet, III.I. fejezet, 1. pont
                                 
                              
                                     
                                 
                                 
                                    Melléklet, III.I. fejezet, 2. pont a), b), c), d), e) és g) alpontja
                                 
                              
                                     
                                 
                                 
                                    Melléklet, III.I. fejezet, 9. pont
                                 
                              
                     
                        2006.11.30.
                     
                  
               
            
                        Állatorvosi engedélyszám
                     
                     
                        A létesítmény neve és címe
                     
                     
                        Ágazat: húsipar
                     
                     
                        A megfelelés időpontja
                     
                  
                        A létesítményekben végzett tevékenység
                     
                  
                        Friss hús, vágás, darabolás
                     
                     
                        Húsipari termékek
                     
                     
                        Hűtőház
                     
                  
                        PE 6-10
                     
                     
                        Colagen Slovakia, s.r.o. Kúpeľná 193 958 04 Partizánske
                     
                     
                        x
                     
                     
                        x
                     
                     
                         
                     
                     
                        2005.11.30.
                     
                  
      
      
         (1)  A XIV. melléklet szövegét lásd: HL L 236., 2003.9.23., 915. o.”